Østjyllands Politi modtog onsdag anmeldelse fra en 28-årig mand fra Aarhus, der havde fået stjålet sin bil.

Manden havde sat sin bil til salg på DBA, og her lavede han en aftale med en potentiel køber.

Læs også Politirapporten: Ubehagelig mand fulgte efter skolepatrulje i Aarhus C

Klokken 22 ankom to mænd til den 28-åriges bopæl i det centrale Aarhus, og her fik de to mænd først en prøvetur i bilen, hvorefter de fortalte, at de gerne ville købe bilen.

Den ene af de to mænd viste den 28-årige en kvittering på sin telefon for en bankoverførsel på 60.000 kroner.

Læs også Uhyggeligt røveri: Maskeret mand holdt kniv mod 16-årig piges mave

Alt så ud til at være i orden, så den 28-årige udleverede derfor bilnøglen, men fandt senere ud af, at der ikke var overført nogen penge.

De to mænd beskrives som:

A:

Afrikansk af udseende

25-30 år

185-190 cm høj

Spinkel af kropsbygning

Brun hud

Kort, krøllet sort hår

Talte dansk

Var iført sort dynejakke, cowboybukser og sorte sko

B:

Afrikansk af udseende

25-30 år

190-195 cm høj

Spinkel af kropsbygning

Brun hud

Kort, sort hår

Østjyllands Politi hører gerne fra personer, der kan have oplysninger om de to mænd. Politiet oplyser samtidig, at der den seneste har været flere eksempler på, at gerningsmænd fremviser falske kvitteringer for overførsler.

Derfor lyder rådet, at man altid sørger for, at pengene er gået ind på din konto, før man udleverer en vare.